
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2642 

17 Οκτωβρίου 2013 


ΑΠΟΦΑΣΕΙ Σ 

Αριθμ. 3941/120925 

Τροποποίηση της αριθ. 331/10301/25.01.2013 απόφασης 
των Υπουργών Περιβάλλοντος, Ενέργειας και Κλιμα¬ 
τικής Αλλαγής και Αγροτικής Ανάπτυξης και Τροφί¬ 
μων «Πρόγραμμα Επιτήρησης και Καταπολέμησης 
της Λύσσας στην Ελλάδα» (Β' 198/5.2.2013). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Κανονισμό 998/2003 του Ευρωπαϊκού Κοινοβου¬ 
λίου και του Συμβουλίου περί «υγειονομικών όρων που 
εφαρμόζονται στις μη εμπορικού χαρακτήρα μετακινή¬ 
σεις ζώων συντροφιάς», όπως ισχύει. 

2. Το Β.Δ. 36 / 24.4.1936, (Α' 174) άρθρα 56, 57 και 60. 

3. Το Ν.Δ. 86/1969 (ΦΕΚ Α7) «Δασικός Κώδικας» 

4. Το Π.Δ. 133/92 (ΦΕΚ Α' 66), άρθρο 3, «Η επιβολή 
υγειονομικών και λοιπών μέτρων για τη προστασία και 
εξυγίανση της κτηνοτροφίας από λοιμώδη και παρασι- 
τικά νοσήματα των ζώων». 

5. Το άρθρο 9 παράγραφος 5 του Π.Δ. 400/83 (ΦΕΚ 
Α'151) «εφαρμογή μέτρων καταπολέμησης εχινοκοκκί- 
ασης - υδατίδωσης, λύσσας και λοιπών ζωοανθρωπο¬ 
νόσων» που καταργήθηκε, αλλά εξακολουθεί να ισχύει 
το άρθρο αυτό. 

6. Το Π.Δ. 41/2006 «Παρακολούθηση των ζωονόσων και 
των ζωονοσογόνων παραγόντων σε συμμόρφωση προς 
την Οδηγία 2003/99/ΕΚ του Ευρωπαϊκού Κοινοβουλίου 
και του Συμβουλίου» (ΦΕΚ Α' 44). 

7. Το άρθρο 17 του Ν. 4039/2012 (ΦΕΚ Α' 15) «Για τα 
δεσποζόμενα και τα αδέσποτα ζώα συντροφιάς και την 
προστασία των ζώων από την εκμετάλλευση ή τη χρη¬ 
σιμοποίηση με κερδοσκοπικό σκοπό». 

8. Το άρθρο 9 του Ν. 1335/1983 (ΦΕΚ Α' 32) «Κύρωση 
Διεθνούς Σύμβασης για τη διατήρηση της άγριας ζωής 
και του φυσικού περιβάλλοντος της Ευρώπης». 

9. Την Οδηγία Συμβουλίου 64/432/ΕΕΟ, άρθρο 8 όπως 
ενσωματώθηκε στο Εθνικό Δίκαιο με το Π.Δ. 308/2000. 
(ΦΕΚ Α' 252)/16.11.20 0 0. 


10. Τις διατάξεις του Π.Δ. 63/2011 “Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών” (ΦΕΚ 145/ Α'/2011), και της 
απόφασης του Πρωθυπουργού 2876/7.10.2009 “Αλλαγή 
τίτλου Υπουργείων” (ΦΕΚ Β' 2234). 

11. Το Π.Δ 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών» 

12. Την υπ’ αρ. Υ44/5-7-2012 (ΦΕΚ Β' 2094) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο». 

13. Την υπ’ αρ. Υ46/6-7-2012 (ΦΕΚ Β' 2101) απόφαση 
Πρωθυπουργού περί καθορισμού αρμοδιοτήτων του 
Αναπληρωτή Υπουργού Περιβάλλοντος Ενέργειας και 
Κλιματικής Αλλαγής Καλαφάτη Σταύρο». 

15. Το γεγονός ότι από την παρούσα απόφαση δεν 
προκαλείται δαπάνη. 

16. Τη σχετική εισήγηση της Διεύθυνσης Υγείας των 
Ζώων για την ανάγκη εφαρμογής του προγράμματος 
αυτού, αποφασίζουμε: 

Άρθρο 1 

Τροποποίηση της αριθ. 331/10301/25.01.2013 απόφασης 

1. Μετά την περίπτωση δ της παραγράφου 2 του άρ¬ 
θρου 2 προστίθενται περιπτώσεις ε και στ ως ακολού¬ 
θως: 

«ε) Κατοικίδια σαρκοφάγο ζώα: Οι κατοικίδιοι σκύλοι 
και γάτες και οι κατοικίδιες ικτίδες. 

στ) Εμβολιασμένο κατοικίδιο ζώο: Κάθε κατοικίδιο 
ζώο στο οποίο έχει διενεργηθεί αντιλυσσικός εμβολι¬ 
ασμός υποχρεωτικά από κτηνιάτρους με αντιλυσσικά 
εμβόλια και σήμανση σύμφωνα με την ισχύουσα νομο¬ 
θεσία, με αντιλυσσικά εμβόλια εγκεκριμένα από τον 
Εθνικό Οργανισμό Φαρμάκων (ΕΟΦ), σύμφωνα με τις 
οδηγίες χρήσης του παρασκευαστή. Ο αντιλυσσικός 
εμβολιασμός καταγράφεται υποχρεωτικά στο βιβλιάριο 
εμβολιασμών ή στο διαβατήριο των ζώων. Στο βιβλιάριο 
εμβολιασμών ή στο διαβατήριο εκτός από την ετικέ¬ 
τα του αντιλυσσικού εμβολίου, υποχρεωτικά αναγρά¬ 
φεται η ημερομηνία εμβολιασμού και η υπογραφή με 
την σφραγίδα του κτηνιάτρου που τον διενεργεί. Για 
να θεωρείται εμβολιασμένο ένα κατοικίδιο ζώο, πέρα 
από τη σφραγίδα και την υπογραφή του κτηνιάτρου, ο 
εμβολιασμός πρέπει να είναι σε ισχύ σύμφωνα με την 
διάρκεια της ανοσίας που παρέχεται από το συγκε- 

κριμένο εμβόλιο όπως αναγράφεται στις οδηγίες του 
παρασκευαστή.» 

2. Η υποπερίπτωση ϋ της περίπτωσης β της παραγρά¬ 
φου 1 του άρθρου 3 αντικαθίσταται ως εξής: 

«ιι) τη διενέργεια των απαιτούμενων εργαστηριακών 
εξετάσεων και διαγνωστικών τεχνικών για την ανίχνευ¬ 
ση του ιού της λύσσας και τη διενέργεια των απαιτού- 
μενων εξετάσεων για τη διαπίστωση της ανοσολογικής 
κατάστασης των αλεπούδων ως προς τη λύσσα μετά 
το πέρας του εμβολιασμού. Επίσης τη διενέργεια των 
απαιτούμενων εξετάσεων για την τιτλοποίηση του εμ¬ 
βολίου και τη διάκριση του εμβολιακού στελέχους από 
το άγριο στέλεχος και τον ορολογικό έλεγχο, κατόπιν 
των εμβολιασμών των κατοικίδιων σαρκοφάγων ζώων 
κατά την μετακίνησή τους και όποτε αυτό απαιτείται». 

3. Μετά την παράγραφο 5 του άρθρου 5, προστίθενται 
νέες παράγραφοι 6 και 7 ως εξής: 

«6. Προκειμένου ένας κτηνοτρόφος να λάβει άδεια 
διακίνησης των ζώων της εκτροφής του κατά τις μετα¬ 
κινήσεις τους, υποχρεούται να υποβάλλει αίτηση στην 
οικεία αρμόδια κτηνιατρική υπηρεσία προσκομίζοντας 
απαραίτητα και τα βιβλιάρια υγείας η διαβατήρια για 
κάθε ποιμενικό σκύλο που έχει στην ιδιοκτησία ή την 
κατοχή του καθώς και τα πιστοποιητικά της ηλεκτρο¬ 
νικής τους ταυτοποίησης, που αποδεικνύουν την ηλε¬ 
κτρονική σήμανση αυτών. Στα βιβλιάρια υγείας ή στα 
διαβατήρια των ποιμενικών σκύλων περιλαμβάνεται η 
ημερομηνία του εν ισχύ εμβολιασμού τους κατά της 
λύσσας, το εμβολιακό σκεύασμα που έχει χρησιμοποι¬ 
ηθεί, η υπογραφή και η σφραγίδα του κτηνιάτρου που 
έχει διενεργήσει τον εμβολιασμό. Η οικεία αρμόδια 
κτηνιατρική υπηρεσία στην περιοχή δικαιοδοσίας της 
οποίας δραστηριοποιείται ο κτηνοτρόφος, οφείλει να 
τον ενημερώνει εγγράφως για τις υποχρεώσεις του και 
σε περίπτωση μή συμμόρφωσής του, δεν του χορηγεί 
τις προβλεπόμενες, από την ισχύουσα νομοθεσία, άδειες 
διακίνησης για τα ζώα του κοπαδιού του. 

7. Στην περίπτωση κυνηγετικών σκύλων, επιβάλλεται 
ο αντιλυσσικός εμβολιασμός τους σύμφωνα με τα πα¬ 
ραπάνω. Για τους κυνηγετικούς σκύλους οι ιδιοκτήτες 
τους κυνηγοί προσκομίζουν κατά τη διαδικασία έκδοσης 
των ετήσιων αδειών Θήρας, τα βιβλιάρια υγείας τους ή 
τα διαβατήρια τους όπου θα φαίνεται η ημερομηνία του 
εν ισχύ εμβολιασμού κατά της λύσσας, το εμβολιακό 
σκεύασμα που έχει χρησιμοποιηθεί, η υπογραφή και 
η σφραγίδα του κτηνιάτρου που έχει διενεργήσει τον 
εμβολιασμό. Η ρύθμιση αυτή ισχύει από την επόμενη 
κυνηγετική περίοδο. Για την τρέχουσα κυνηγετική πε¬ 
ρίοδο οι δασικές υπηρεσίες θα ενημερώσουν τους κυ¬ 
νηγετικούς συλλόγους για την υποχρέωση εμβολιασμού 
των κυνηγετικών σκύλων και οι κυνηγετικοί σύλλογοι 
αντίστοιχα, τα μέλη τους.» 

4. Το άρθρο 8 αντικαθίσταται ως ακολούθως: 

«Άρθρο 8 

Αποτελέσματα - Μέτρα 

1. Όταν κοινοποιούνται από Δημόσια Αρχή ή από ιδι¬ 
ώτες κτηνίατρους καθώς και από νομικό ή φυσικό πρό¬ 
σωπο που εμπλέκεται με τη διαχείριση ζώντων ζώων 
περιστατικά ύποπτα λύσσας σε ζώο της άγριας πανίδας 
ή σε κατοικίδιο, η αρμόδια κτηνιατρική αρχή της Περι¬ 
φερειακής Ενότητας μετά τον προβλεπόμενο έλεγχο, 
με απόφασή της χαρακτηρίζει τα ζώα αυτά «ύποπτα για 
λύσσα» και επιβάλλει: 


α) σε κάθε περίπτωση υποψίας περιστατικών λύσσας 
σε κατοικίδια σαρκοφάγο ζώα: 

ί) στην περίπτωση που το ζώο είναι δεσποζόμενο 
σαρκοφάγο (σκύλος-γάτα), την κλινική του εξέταση και 
απομόνωσή του στο χώρο του ιδιοκτήτη ή σε άλλο κα¬ 
τάλληλο χώρο που υποδείξει ο ιδιοκτήτης, για χρονικό 
διάστημα 15 τουλάχιστον ημερών. 

Τα ζώα υπό απομόνωση εξετάζονται υποχρεωτικά από 
κτηνίατρο (ιδιώτη ή εάν δεν υπάρχει στην περιοχή ιδιώ¬ 
της κτηνίατρος, δημόσιο κτηνίατρο) την αρχική, την 7η 
και την 15η ημέρα της απομόνωσής τους. Σε περίπτωση 
πιθανής έκθεσης ατόμων στον ιό της λύσσας κατόπιν 
επαφής με τις εκκρίσεις λυσσύποπτων ζώων, οι ημέρες 
κλινικής εξέτασης για το ζώο συμπίπτουν με την αρχική, 
την 7η και την 15η ημέρα της πιθανής έκθεσης τους. 

Στην περίπτωση αδέσποτων σκύλων ή γατών, τη 
σύλληψη τους από εξουσιοδοτημένο για το σκοπό αυτό 
προσωπικό του αντίστοιχου δήμου, την κλινική τους 
εξέταση και την απομόνωσή τους για χρονικό διάστη¬ 
μα 15 τουλάχιστον ημερών σε κατάλληλο χώρο που 
υποδεικνύει ο αρμόδιος δήμος. Τα ζώα υπό απομόνωση 
εξετάζονται υποχρεωτικά από κτηνίατρο (κτηνίατρο 
του δήμου, ή ιδιώτη κτηνίατρο που έχει σύμβαση με τον 
δήμο ή εάν δεν υπάρχει άλλος στην περιοχή, δημόσιο 
κτηνίατρο) την αρχική ημέρα, την 7η και την 15η της 
πιθανής έκθεσης των ατόμων στον ιό της λύσσας ή της 
απομόνωσης ζώου με «ύποπτα» συμπτώματα, η οποία 
πραγματοποιείται με ευθύνη των αρμόδιων Δημοτικών 
Αρχών σε συνεργασία, εφόσον χρειασθεί, με τα κατά 
τόπους φιλοζωικά σωματεία. 

Στο τέλος της περιόδου απομόνωσης και εφόσον τα 
ζώα είναι ανεμβολίαστα και δεν εμφανίσουν συμπτώμα¬ 
τα συμβατά με τη λύσσα, αυτά εμβολιάζονται. 

Η απομόνωση των ζώων είναι αποκλειστική ευθύνη 
του ιδιοκτήτη του ζώου αν πρόκειται για δεσποζόμενο ή 
του αρμόδιου δήμου αν πρόκειται για αδέσποτο και δη¬ 
λώνεται υπευθύνως με την συμπλήρωση της υπεύθυνης 
δήλωσης δέσμευσης η οποία επισυνάπτεται στην επι- 
καιροποιημένη έκδοση του «Εγχειριδίου για τον'Ελεγχο 
και Πρόληψη της Λύσσας» που είναι αναρτημένο στην 
Ιστοσελίδα του Υπουργείου Αγροτικής Ανάπτυξης και 
Τροφίμων. 

Ο ιδιώτης κτηνίατρος, ο κτηνίατρος του Δήμου και 
ο δημόσιος Κτηνίατρος συμπληρώνουν το αντίστοιχο 
Δελτίο Εξέτασης Λυσσύποπτου Ζώου τα οποία επισυνά¬ 
πτονται στην επικαιροποιημένη έκδοση του «Εγχειριδίου 
για τον'Ελεγχο και Πρόληψη της Λύσσας» που είναι 
αναρτημένο στην Ιστοσελίδα του Υπουργείου Αγροτικής 
Ανάπτυξης και Τροφίμων. Τα Δελτία Εξέτασης Λυσσύ¬ 
ποπτου Ζώου διαβιβάζονται από τον ιδιώτη Κτηνίατρο, 
τον Κτηνίατρο του Δήμου ή το Δημόσιο Κτηνίατρο, ανά 
περίπτωση, στην Υπηρεσία Υγείας (Νοσοκομείο-Κέντρο 
Υγείας) σε περίπτωση δήγματος ή έκθεσης ανθρώπων 
σε εκκρίσεις «ύποπτου» για τη λύσσα κατοικίδιου σαρ¬ 
κοφάγου ζώου (σκύλος, γάτα). 

Ο ιδιοκτήτης του ζώου ή η αρμόδια δημοτική αρχή, 
εάν πρόκειται για αδέσποτο ζώο, ειδοποιούν τον θε¬ 
ράποντα κτηνίατρο που παρακολουθεί το ζώο αμέσως 
μόλις διαπιστώσουν κάποια μη φυσιολογική συμπερι¬ 
φορά και εν συνεχεία ενημερώνονται άμεσα οι τοπικές 
κτηνιατρικές αρχές. Επιπρόσθετα άμεσα ειδοποιούνται 
οι αρμόδιες αρχές σε περίπτωση διαφυγής του παρα- 
κολουθούμενου ζώου. 

Σε περίπτωση θανάτου του ζώου ή εμφάνισης συ¬ 
μπτωμάτων συμβατών με τη λύσσα κατά τη διάρκεια 
της παρακολούθησης, η τοπική κτηνιατρική αρχή ενημε¬ 
ρώνεται άμεσα και διενεργείται θανάτωση του ζώου με 
ευθανασία με έξοδα του ιδιοκτήτη ή του αρμόδιου Δή¬ 
μου και στην συνέχεια αποκοπή της κεφαλής του ζώου 
με σκοπό την περαιτέρω εξέταση στο Εθνικό Εργαστή¬ 
ριο Αναφοράς. Η τοπική κτηνιατρική αρχή ενημερώνει 
άμεσα την τοπική Υπηρεσία Υγείας (Νοσοκομείο-Κέντρο 
Υγείας) σχετικά με την εξέλιξη του περιστατικού, σε 
περίπτωση επαφής ατόμων με τις εκκρίσεις λυσσύπο¬ 
πτων ζώων. 

Επιπρόσθετα άμεσα ειδοποιούνται οι αρμόδιες αρχές 
σε περίπτωση διαφυγής του παρακολουθούμενου ζώου. 

Στο τέλος της περιόδου απομόνωσης η διαταγή ανα¬ 
καλείται από την τοπική κτηνιατρική αρχή. 

Εάν μετά το πέρας του παραπάνω χρονικού διαστή¬ 
ματος απομόνωσης και παρακολούθησης τα ζώα δεν 
εμφανίσουν συμπτώματα λύσσας, επανεντάσσονται 
στον χώρο διαβίωσής τους, αφού εμβολιαστούν κατά 
της λύσσας σε περίπτωση που είναι ανεμβολίαστα ή 
αγνώστου εμβολιακής κατάστασης, σύμφωνα με την 
υφιστάμενη εθνική νομοθεσία. 

Εφόσον η τοπική κτηνιατρική αρχή κρίνει ότι η απο¬ 
μόνωση δεν είναι δυνατή ή επαρκής, τα ζώα θα θανα¬ 
τώνονται με ευθανασία με έξοδα του ιδιοκτήτη ή του 
αρμόδιου Δήμου, ύστερα από Απόφαση του Προϊσταμέ¬ 
νου της Διεύθυνσης Κτηνιατρικής της Περιφέρειας αφού 
αιτιολογηθούν λεπτομερώς οι λόγοι της θανάτωσης. 

Στην περίπτωση δήγματος ή έκθεσης ανθρώπων σε 
εκκρίσεις «ύποπτου» για τη λύσσα κατοικίδιου είδους 
της οικογένειας των ικτιδών ή υποψίας της νόσου σε 
αυτά τα είδη, θα υπάρχει επικοινωνία των αρμόδιων 
κτηνιατρικών αρχών της περιοχής με το Τμήμα Ζωο¬ 
ανθρωπονόσων της Δ/νσης Υγείας των Ζώων της Γεν. 
Δ/νσης Κτηνιατρικής του Υπουργείου Αγροτικής Ανά¬ 
πτυξης και Τροφίμων, για την έκδοση σχετικών οδηγιών. 

ϋ) την απολύμανση του χώρου θανάτωσης ή θανάτου 
του λυσσύποπτου ζώου, καθώς και τη διεξοδική απολύ¬ 
μανση και αποτέφρωση όλων των αντικειμένων που θα 
μπορούσαν να έχουν έρθει σε επαφή με αυτά, 
ιϋ) την ασφαλή διάθεση των νεκρών ή θανατωμένων 
ζώων στην πλησιέστερη εγκεκριμένη μονάδα επεξερ¬ 
γασίας υποπροϊόντων, αφού προηγηθεί δειγματοληψία, 
ίν) Στην περίπτωση που το ύποπτο για τη λύσσα ζώο 
παρακολουθείται ή μπορεί να εξετασθεί εργαστηριακά, 
την απομόνωση και παρακολούθηση όλων των σαρκο¬ 
φάγων ζώων (σκύλος-γάτα) που ήρθαν ή θα μπορούσαν 
να έχουν έρθει σε επαφή με το ζώο αυτό για το ίδιο 
χρονικό διάστημα που παρακολουθείται το ύποπτο για 
λύσσα σαρκοφάγο ζώο (τουλάχιστον για χρονικό διά¬ 
στημα 15 ημερών) ή μέχρι την έκδοση του εργαστηρια¬ 
κού αποτελέσματος κατόπιν της εξέτασης δειγμάτων 
από το ύποπτο για τη λύσσα ζώο. Στην περίπτωση μη 
εμφάνισης συμπτωμάτων συμβατών με τη λύσσα μέχρι 
και το τέλος της περιόδου απομόνωσης του ύποπτου 
σαρκοφάγου ζώου ή έκδοσης αρνητικού αποτελέσμα¬ 
τος κατά την εργαστηριακή εξέταση δειγμάτων του 
ζώου αυτού, η οικεία Διεύθυνση Κτηνιατρικής της Πε¬ 
ριφέρειας με απόφασή της αίρει τα παραπάνω μέτρα 
για τα σαρκοφάγο ζώα (σκύλος-γάτα) που ήρθαν ή θα 
μπορούσαν να έχουν έρθει σε επαφή με το ζώο αυτό. 
Στην περίπτωση εμφάνισης συμπτωμάτων συμβατών με 


τη λύσσα στο σαρκοφάγο ζώο υπό απομόνωση ή κατό¬ 
πιν εργαστηριακής επιβεβαίωσης της νόσου στο ζώο 
αυτό, η οικεία Διεύθυνση Κτηνιατρικής της Περιφέρειας 
λαμβάνει τα απαραίτητα μέτρα της παραγράφου 2α 
για τα σαρκοφάγο ζώα (σκύλος-γάτα) που ήρθαν ή θα 
μπορούσαν να έχουν έρθει σε επαφή με το ζώο αυτό. 

Σε περίπτωση που το ύποπτο για τη λύσσα ζώο (σκύ- 
λος-γάτα) δεν είναι δυνατό να απομονωθεί και να παρα¬ 
κολουθηθεί ή να εξετασθεί εργαστηριακά (πχ διαφυγή 
ζώου, πλήρης αποσύνθεση πτώματος, μη δυνατότητα 
αποστολής δείγματος στο Εθνικό Εργαστήριο Αναφο¬ 
ράς για τη λύσσα στα ζώα), τότε τα σαρκοφάγο ζώα 
(σκύλος-γάτα) που έχουν έρθει σε επαφή με πιθανά 
μολυσμένες εκκρίσεις του ύποπτου ζώου ή ενδεχομένως 
έχουν εκτεθεί στον ιό της λύσσας, εφόσον είναι εμβολι¬ 
ασμένα, επανεμβολιάζονται άμεσα, απομονώνονται και 
να παρακολουθηθούνται για χρονικό διάστημα τουλάχι¬ 
στον 6 μηνών. Σε περίπτωση που τα ανωτέρω κατοικίδια 
σαρκοφάγο (σκύλος-γάτα) είναι ανεμβολίαστα διενερ- 
γείται ευθανασία με έξοδα του ιδιοκτήτη ή του αρμό¬ 
διου Δήμου ύστερα από Απόφαση του Προϊσταμένου 
της Διεύθυνσης Κτηνιατρικής της Περιφέρειας, αφού 
αιτιολογηθούν λεπτομερώς οι λόγοι της θανάτωσης 
ή τα ζώα απομονώνονται και παρακολουθούνται για 
χρονικό διάστημα τουλάχιστον 6 μηνών. Ο εμβολιασμός 
των ζώων αυτών διενεργείται άμεσα ή ένα μήνα πριν 
τη λήξη της εξάμηνης απομόνωσής τους. 

Η εξάμηνη απομόνωση των ζώων γίνεται βάσει όσων 
περιγράφηκαν παραπάνω (κατά την Ιδήμερη απομόνω¬ 
ση) και διενεργείται κατόπιν Απόφασης του Προϊσταμέ¬ 
νου Διεύθυνσης Κτηνιατρικής της Περιφέρειας, υπόδειγ¬ 
μα της οποίας επισυνάπτεται στην επικαιροποιημένη 
έκδοση του «Εγχειριδίου για τον Έλεγχο και Πρόληψη 
της Λύσσας» που είναι αναρτημένο στην Ιστοσελίδα 
του Υπουργείου Αγροτικής Ανάπτυξης και Τροφίμων. 

Ο ιδιώτης κτηνίατρος, ο κτηνίατρος του Δήμου και 
ο δημόσιος Κτηνίατρος συμπληρώνουν το αντίστοι¬ 
χο Δελτίο Εξέτασης Λυσσύποπτου Ζώου τα οποία και 
επισυνάπτονται στην επικαιροποιημένη έκδοση του 
«Εγχειριδίου για τον Έλεγχο και Πρόληψη της Λύσσας» 
που είναι αναρτημένο στην Ιστοσελίδα του Υπουργείου 
Αγροτικής Ανάπτυξης και Τροφίμων. Τα Δελτία Εξέτα¬ 
σης Λυσσύποπτου Ζώου διαβιβάζονται από τον ιδιώτη 
Κτηνίατρο, τον Κτηνίατρο του Δήμου ή το Δημόσιο 
Κτηνίατρο ανά περίπτωση στην Υπηρεσία Υγείας (Νο¬ 
σοκομείο-Κέντρο Υγείας) σε περίπτωση δήγματος ή έκ¬ 
θεσης ανθρώπων σε εκκρίσεις «ύποπτου» για τη λύσσα 
κατοικίδιου σαρκοφάγου ζώου (σκύλος, γάτα). 

Η ανωτέρω απομόνωση των ζώων (Ιδήμερη ή εξάμηνη 
τουλάχιστον) είναι αποκλειστική ευθύνη του ιδιοκτήτη 
του ζώου αν πρόκειται για δεσποζόμενο ή του αρμόδιου 
δήμου εάν πρόκειται για αδέσποτα ζώα και δηλώνεται 
υπευθύνως με την συμπλήρωση της υπεύθυνης δήλωσης 
δέσμευσης η οποία επισυνάπτεται στην επικαιροποιημέ- 
νη έκδοση του «Εγχειριδίου για τονΈλεγχο και Πρόληψη 
της Λύσσας» που είναι αναρτημένο στην Ιστοσελίδα 
του Υπουργείου Αγροτικής Ανάπτυξης και Τροφίμων. 

Ο ιδιοκτήτης του ζώου ή οι αρμόδιες δημοτικές αρχές 
ειδοποιούν τον θεράποντα κτηνίατρο που παρακολουθεί 
το ζώο άμεσα μόλις διαπιστώσουν κάποια μη φυσιολο¬ 
γική συμπεριφορά και εν συνεχεία ενημερώνονται άμε¬ 
σα οι τοπικές κτηνιατρικές αρχές. Επιπρόσθετα άμεσα 
ειδοποιούνται οι τοπικές αρμόδιες κτηνιατρικές αρχές 
σε περίπτωση διαφυγής του υπό παρακολούθηση ζώου. 

Σε περίπτωση θανάτου του ζώου ή εμφάνισης συ¬ 
μπτωμάτων συμβατών με τη λύσσα κατά τη διάρκεια 
της παρακολούθησης, η τοπική κτηνιατρική αρχή ενημε¬ 
ρώνεται άμεσα και διενεργείται, εφόσον το ζώο ζει, ευ¬ 
θανασία με έξοδα του ιδιοκτήτη ή του αρμόδιου Δήμου 
και εν συνεχεία η αποκοπή της κεφαλής του ζώου, με 
σκοπό την περαιτέρω εξέταση στο Εθνικό Εργαστήριο 
Αναφοράς για τη λύσσα στα ζώα. 

Στο τέλος της περιόδου παρακολούθησης η διαταγή 
μπορεί να ανακληθεί από την τοπική κτηνιατρική αρχή. 

Εάν μετά το πέρας του παραπάνω χρονικού διαστή¬ 
ματος απομόνωσης, ανάλογα με την περίπτωση, τα ζώα 
δεν εμφανίσουν συμπτώματα λύσσας, επανεντάσσονται 
στον χώρο διαβίωσής τους, σύμφωνα με την υφιστάμενη 
εθνική νομοθεσία. 

Σε κάθε μια από τις ανωτέρω περιπτώσεις, εφόσον 
η τοπική κτηνιατρική αρχή κρίνει ότι η απομόνωση δεν 
είναι δυνατή τα ζώα θανατώνονται με ευθανασία με 
έξοδα του ιδιοκτήτη ή του αρμόδιου Δήμου, σε συνεργα¬ 
σία με την οικεία Δημοτική Αρχή, ύστερα από Απόφαση 
του Προϊσταμένου της Διεύθυνσης Κτηνιατρικής της 
Περιφέρειας και αφού αιτιολογηθούν λεπτομερώς οι 
λόγοι της θανάτωσης. 

Στην περίπτωση παραγωγικών ζώων που έχουν έρθει 
σε άμεση επαφή με εκκρίσεις από κατοικίδιο σαρκο¬ 
φάγο ζώο ύποπτο για λύσσα (σκύλος-γάτα) το οποίο 
παρακολουθείται, αυτά απομονώνονται και παρακο- 
λουθούνται από κτηνίατρο (ιδιώτη ή εάν δεν υπάρχει 
ιδιώτης κτηνίατρος στην περιοχή, δημόσιο κτηνίατρο) 
για το ίδιο χρονικό διάστημα που παρακολουθείται το 
ύποπτο για λύσσα σαρκοφάγο ζώο. Τα προϊόντα αυτών 
των παραγωγικών ζώων που προορίζονται για ανθρώ¬ 
πινη κατανάλωση και για ζωοτροφές καταστρέφονται 
για όλο το χρονικό διάστημα της απομόνωσης. 

Η απομόνωση των παραγωγικών ζώων είναι αποκλει¬ 
στική ευθύνη του κτηνοτρόφου και δηλώνεται υπευθύ- 
νως με την συμπλήρωση της υπεύθυνης δήλωσης -δέ¬ 
σμευσης η οποία επισυνάπτονται στην επικαιροποιημένη 
έκδοση του «Εγχειριδίου για τον Έλεγχο και Πρόληψη 
της Λύσσας» που είναι αναρτημένο στην Ιστοσελίδα 
του Υπουργείου Αγροτικής Ανάπτυξης και Τροφίμων. 

Σε περίπτωση εμφάνισης συμπτωμάτων συμβατών με 
τη λύσσα στο σαρκοφάγο ζώο που είναι υπό απομό¬ 
νωση ή θανάτου αυτού κατά τη διάρκεια της απομό¬ 
νωσης και εργαστηριακής επιβεβαίωσης της νόσου, τα 
παραγωγικά ζώα θανατώνονται κατόπιν γνωμάτευσης 
του Προϊσταμένου της Διεύθυνσης Κτηνιατρικής της 
Περιφερειακής Ενότητας της περιοχής. 

Ο κτηνοτρόφος ειδοποιεί το θεράποντα κτηνίατρο 
που παρακολουθεί τα παραγωγικά ζώα μόλις διαπιστώ¬ 
σει κάποια μη φυσιολογική συμπεριφορά και εν συνεχεία 
ενημερώνονται άμεσα οι τοπικές κτηνιατρικές αρχές. 
Επιπρόσθετα άμεσα ειδοποιούνται οι αρμόδιες αρχές 
σε περίπτωση θανάτου ή διαφυγής κάποιου ή κάποιων 
από τα παραγωγικά ζώα που είναι σε απομόνωση. 

Στο τέλος της περιόδου απομόνωσης εφόσον τα ύπο¬ 
πτα σαρκοφάγο ζώα δεν εμφανίσουν συμπτώματα ή 
δεν επιβεβαιωθεί εργαστηριακά ότι είναι θετικά για 
λύσσα, τα παραπάνω μέτρα αίρονται με Απόφαση του 
Διευθυντή Κτηνιατρικής της Περιφέρειας. 

Εφόσον η τοπική κτηνιατρική αρχή κρίνει ότι η απο¬ 
μόνωση δεν είναι δυνατή τα παραγωγικά ζώα θανατώ¬ 


νονται ύστερα από Απόφαση του Προϊσταμένου της 
Διεύθυνσης Κτηνιατρικής της Περιφέρειας και αφού 
αιτιολογηθούν λεπτομερώς οι λόγοι της θανάτωσης. 

Στην περίπτωση παραγωγικών ζώων που ήρθαν σε 
άμεση επαφή η δαγκώθηκαν από κατοικίδιο σαρκοφάγο 
ζώο ύποπτο λύσσας, το οποίο δεν μπορεί να απομονω¬ 
θεί και να παρακολουθηθεί, θανατώνονται. 

Στην περίπτωση δήγματος ή έκθεσης ευπαθών για τη 
λύσσα ζώων σε «ύποπτο» για τη νόσο κατοικίδιο είδος 
της οικογένειας των ικτιδών, θα υπάρχει επικοινωνία 
των αρμόδιων κτηνιατρικών αρχών της Περιοχής με 
το Τμήμα Ζωοανθρωπονόσων της Δ/νσης Υγείας των 
Ζώων της Γεν. Δ/νσης Κτηνιατρικής του Υπουργείου 
Αγροτικής Ανάπτυξης και Τροφίμων, για την έκδοση 
σχετικών οδηγιών. 

ν) τα προϊόντα των λυσσύποπτων ή προσβεβλημένων 
από λύσσα ζώων που προορίζονται για ανθρώπινη κα¬ 
τανάλωση και για ζωοτροφές καταστρέφονται, 
νί) την αναφορά κάθε πιθανής περίπτωσης έκθεσης 
ανθρώπων και ζώων στον ιό της λύσσας, τις αλλαγές 
συμπεριφοράς σε κατοικίδια, παραγωγικά και άγρια ζώα 
και τον αναίτιο θάνατο τους. 

Στην περίπτωση μη επιβεβαίωσης της λύσσας η αρ¬ 
μόδια κτηνιατρική αρχή με απόφασή της αίρει τα πα¬ 
ραπάνω μέτρα. 

β) Σε κάθε περίπτωση υποψίας περιστατικού λύσσας 
σε ζώα της άγριας πανίδας: 

ί) Κατά τη διάρκεια της κυνηγετικής περιόδου, για 
τους σκοπούς της παρούσας, συγκροτούνται και ενερ¬ 
γοποιούνται σε κάθε Δασική Αρχή (Δ/νση Δασών άνευ 
Δασαρχείου και Δασαρχεία) συνεργεία δίωξης, σύμφω¬ 
να με τις ισχύουσες διατάξεις του Δασικού Κώδικα και 
τις σχετικές οδηγίες της Ειδικής Γραμματείας Δασών, 
τα οποία σε συνεργασία με τις οικείες Κτηνιατρικές 
Αρχές και τους ιδιωτικούς φύλακες Θήρας προβαίνουν 
στη θανάτωση των ζώων αυτών με την επίβλεψη και 
σύμφωνη γνώμη της οικείας Κτηνιατρικής Αρχής και 
των αρμόδιων Δασικών Αρχών, σε συνεργασία με τους 
προαναφερόμενους φορείς. 

ϋ) εκτός κυνηγετικής περιόδου για τους σκοπούς του 
προγράμματος, συγκροτούνται και λειτουργούν σε 
κάθε Δασική Αρχή (Δ/νση Δασών άνευ Δασαρχείου και 
Δασαρχεία) αντίστοιχα συνεργεία ή παρατείνεται η 
λειτουργία των ήδη συγκροτημένων. Στην περίπτωση 
λυσσύποπτων ζώων της άγριας πανίδας θα ενημερώνο¬ 
νται άμεσα η οικεία Δασική και Κτηνιατρική Αρχή της 
περιοχής, θα δηλώνεται η τοποθεσία που έχει εντοπι- 
σθεί το ζώο και θα προγραμματίζεται άμεσα επέμβαση 
του συνεργείου δίωξης κατά τα προαναφερθέντα. 

ίϋ) σε συνεργασία με τις οικείες Κτηνιατρικές Αρχές 
πραγματοποιείται απολύμανση του χώρου θανάτωσης 
ή θανάτου του λυσσύποπτου ζώου και η διεξοδική απο¬ 
λύμανση και αποτέφρωση όλων των αντικειμένων που 
θα μπορούσαν να έχουν έρθει σε επαφή με αυτό. 

ίν) Διατίθενται με ασφαλή τρόπο τα νεκρά ή θανα¬ 
τωμένα ζώα στην πλησιέστερη εγκεκριμένη μονάδα 
επεξεργασίας υποπροϊόντων, αφού έχει προηγηθεί 
δειγματοληψία. 

ν) Αναφέρεται κάθε περίπτωση έκθεσης ανθρώπων 
και ζώων, αλλαγών συμπεριφοράς σε κατοικίδια, παρα¬ 
γωγικά και άγρια ζώα, ο αναίτιος θάνατος κατοικίδιων, 
παραγωγικών και άγριων ζώων. 

νί) Οι αρμόδιες Δασικές και Κτηνιατρικές Αρχές κάθε 
περιοχής αποφασίζουν τη θανάτωση του άγριου ζώου 
που είναι ύποπτο λύσσας. 

νϋ) Σε περίπτωση που κατοικίδια σαρκοφάγο ζώα (σκύ¬ 
λοι - γάτες), δεσποζόμενα ή αδέσποτα, λοιπά σαρκο¬ 
φάγο κατοικίδια ζώα ήρθαν ή θα μπορούσαν να έρθουν 
έρθει σε επαφή με ζώα της άγριας πανίδας ύποπτα για 
λύσσα τα οποία είναι δυνατό να εξετασθούν εργαστηρι¬ 
ακά, τότε τα σαρκοφάγο κατοικίδια ζώα απομονώνονται 
και παρακολουθούνται για χρονικό διάστημα μέχρι και 
την έκδοση του εργαστηριακού αποτελέσματος. Εφό¬ 
σον, τα άγρια ζώα επιβεβαιωθούν εργαστηριακά ότι 
είναι θετικά ως προς τη λύσσα εφαρμόζονται τα μέτρα 
της παραγράφου 2β του παρόντος άρθρου. 

Στην περίπτωση μη επιβεβαίωσης της λύσσας στα 
άγρια ζώα, η οικεία Διεύθυνση Κτηνιατρικής της Πε¬ 
ριφέρειας με απόφασή της αίρει τα παραπάνω μέτρα. 

Σε κάθε περίπτωση των παραγράφων α και β, η οικεία 
Κτηνιατρική Αρχή καθορίζει το χρονικό διάστημα πραγ¬ 
ματοποίησης των επιβαλλόμενων μέτρων ή άρσης τους 
και ενημερώνει σχετικά τις οικείες δασικές υπηρεσίες. 

Σε περίπτωση που κατοικίδια σαρκοφάγο ζώα (σκύλοι 
- γάτες), δεσποζόμενα ή αδέσποτα, ήρθαν ή θα μπορού¬ 
σαν να έρθουν έρθει σε επαφή με ζώα της άγριας πα¬ 
νίδας ύποπτα για λύσσα και τα οποία δεν είναι δυνατό 
να εξετασθούν εργαστηριακά (πχ διαφυγή ζώου, πλήρης 
αποσύνθεση πτώματος, μη δυνατότητα αποστολής δείγ¬ 
ματος στο Εθνικό Εργαστήριο Αναφοράς για τη λύσσα 
στα ζώα), τότε ο σκύλος ή η γάτα που έχουν έρθει σε 
επαφή με μολυσμένες εκκρίσεις ή δέχθηκαν επίθεση 
και ενδεχομένως να έχουν εκτεθεί στον ιό της λύσσας 
απομονώνονται και παρακολουθούνται για χρονικό δι¬ 
άστημα τουλάχιστον 6 μηνών βάσει όσων αναφέρονται 
στην παράγραφο α σημείο ίν κατόπιν Απόφασης του 
Προϊσταμένου της Διεύθυνσης Κτηνιατρικής της Περι¬ 
φέρειας η οποία επισυνάπτεται στην επικαιροποιημένη 
έκδοση του «Εγχειριδίου για τον Έλεγχο και Πρόληψη 
της Λύσσας» που είναι αναρτημένο στην Ιστοσελίδα 
του Υπουργείου Αγροτικής Ανάπτυξης και Τροφίμων. 

Αν τα ζώα είναι εμβολιασμένα, αυτά επανεμβολιάζο- 
νται άμεσα και απομονώνονται. Εφόσον τα ζώα είναι 
ανεμβολίαστα ή αγνώστου εμβολιακής κατάστασης, ο 
εμβολιασμός διενεργείται άμεσα ή ένα μήνα πριν τη 
λήξη της εξάμηνης απομόνωσης των ζώων. 

Εφόσον η τοπική κτηνιατρική αρχή κρίνει ότι η απο¬ 
μόνωση δεν είναι δυνατή τα ζώα θανατώνονται με ευ¬ 
θανασία με έξοδα του ιδιοκτήτη ή του αρμόδιου Δήμου, 
ύστερα από Απόφαση του Προϊσταμένου της Διεύθυν¬ 
σης Κτηνιατρικής της Περιφέρειας και αφού αιτιολογη¬ 
θούν λεπτομερώς οι λόγοι της θανάτωσης. 

Κατόπιν της ευθανασίας διενεργείται δειγματοληψία 
και εργαστηριακή εξέταση. 

Τα παραγωγικά ζώα ήρθαν ή θα μπορούσαν να έρθουν 
έρθει σε επαφή με ζώα της άγριας πανίδας ύποπτα για 
λύσσα τα οποία είναι δυνατό να εξετασθούν εργαστη¬ 
ριακά, απομονώνονται και παρακολουθούνται βάσει των 
διατάξεων της παραγράφου Ια σημείο ίν του παρόντος 
άρθρου, για χρονικό διάστημα μέχρι και την έκδοση του 
εργαστηριακού αποτελέσματος. Τα προϊόντα αυτών των 
παραγωγικών ζώων που προορίζονται για ανθρώπινη 
κατανάλωση και για ζωοτροφές καταστρέφονται για 
όλο το χρονικό διάστημα της απομόνωσης. 


Εφόσον, τα άγρια ζώα επιβεβαιωθούν εργαστηριακά 
ότι είναι θετικά ως προς τη λύσσα εφαρμόζονται τα 
μέτρα της παραγράφου 2β του παρόντος άρθρου. 

Τα παραγωγικά ζώα που ήρθαν σε άμεση επαφή η δα¬ 
γκώθηκαν, από ζώο της άγριας πανίδας ύποπτο λύσσας 
το οποίο δεν είναι δυνατό να εξετασθεί εργαστηριακά, 
θανατώνονται ύστερα από Απόφαση του Προϊσταμένου 
της Διεύθυνσης Κτηνιατρικής της Περιφερειακής Ενό¬ 
τητας της περιοχής. 

2. Όταν στα πλαίσια των διατάξεων της παραγρά¬ 
φου 1 του παρόντος άρθρου κοινοποιούνται θετικά για 
λύσσα αποτελέσματα, η αρμόδια Κτηνιατρική Αρχή της 
Περιφερειακής Ενότητας με απόφασή της χαρακτηρίζει 
τα ζώα αυτά «θετικά στη λύσσα», καθορίζει την εστία 
της και επιβάλλει: 

α) Στην περίπτωση των κατοικίδιων ζώων: 

ί) την τοποθέτηση προειδοποιητικών πινακίδων, που 
φέρουν κατάλληλη σήμανση, 

ϋ) τη λήψη μέτρων απαγόρευσης της μετακίνησης και 
ελεύθερης διακίνησης ευπαθών ειδών ζώων, καθώς και 
την διενέργεια αγοροπωλησιών τους, στην περιοχή 
που εντοπίστηκε η εστία, εκτός αν ύστερα από εξέτασή 
τους αναφερθούν υγιή, 

ίϋ) τη θανάτωση των παραγωγικών ζώων, τα οποία 
δαγκώθηκαν ή ήρθαν σε άμεση επαφή με εκκρίσεις ζώου 
θετικού στη λύσσα κατόπιν γνωμάτευσης του Προϊστα¬ 
μένου της Διεύθυνσης Κτηνιατρικής της Περιφέρειας. 

Αναφορικά με τα σαρκοφάγο (σκύλος-γάτα), όσα 
ήρθαν σε επαφή με ζώο θετικό στη λύσσα, αυτά θανα¬ 
τώνονται με ευθανασία με έξοδα του ιδιοκτήτη ή του 
αρμόδιου Δήμου, ύστερα από Απόφαση του Προϊστα¬ 
μένου της Διεύθυνσης Κτηνιατρικής της Περιφέρειας 
και αφού αιτιολογηθούν λεπτομερώς οι λόγοι της θα¬ 
νάτωσης και στην συνέχεια ακολουθεί δειγματοληψία 
και εργαστηριακή εξέταση, καθώς και ασφαλής διάθεση 
των θανατωμένων ζώων στην πλησιέστερη εγκεκριμένη 
μονάδα επεξεργασίας υποπροϊόντων. 

Κατά παρέκκλιση του παραπάνω, ένα εμβολιασμένο 
σαρκοφάγο ζώο (σκύλος-γάτα), σύμφωνα με τον ορισμό 
στο άρθρο 2 παράγραφος ε, το οποίο ήρθε σε επαφή 
με εκκρίσεις θετικού στη λύσσα ζώου δύναται να μην 
θανατωθεί μετά την επαφή με ζώο θετικό στη λύσσα, 
κάτω από τις ακόλουθες προϋποθέσεις: 

- Να πιστοποιηθεί από κτηνίατρο ότι το ζώο (σκύ- 
λος-γάτα) ήταν καλυμμένο εμβολιακά τη στιγμή της 
έκθεσης, 

- Διενέργεια επανεμβολιασμού από κτηνίατρο του¬ 
λάχιστον μέσα σε 48 ώρες μετά από την έκδοση του 
εργαστηριακού αποτελέσματος που επιβεβαιώνει ότι 
το ζώο που είναι υπεύθυνο για την πιθανή έκθεση στον 
ιό είναι θετικό 

- Το παραπάνω γίνεται μετά από έγγραφη αίτηση 
προς την τοπική κτηνιατρική αρχή, από τον ιδιοκτήτη 
ή τον υπεύθυνο του δήμου για το ζώο που έχει εκτεθεί 
στον ιό. Η αίτηση περιλαμβάνει: 

ί. Δήλωση- Δέσμευση η οποία επισυνάπτεται στην επι- 
καιροποιημένη έκδοση του «Εγχειριδίου για τον'Ελεγχο 
και Πρόληψη της Λύσσας» που είναι αναρτημένο στην 
Ιστοσελίδα του Υπουργείου Αγροτικής Ανάπτυξης και 
Τροφίμων. 

ϋ.Ακριβές φωτοαντίγραφο του βιβλιαρίου ή του δι¬ 
αβατηρίου του ζώου όπου θα φαίνεται η ημερομηνία 
εμβολιασμού, το εμβολιακό σκεύασμα και το όνομα και 

η υπογραφή του κτηνιάτρου που διενήργησε τον εμ¬ 
βολιασμό. 

μι. Στοιχεία για την ηλεκτρονική σήμανση του ζώου 

Τα ζώα αυτά είναι υπό απομόνωση/παρακολούθηση 
για διάρκεια 6 μηνών τουλάχιστον μετά την επαφή με 
το θετικό ζώο (βάσει των ανωτέρω), και παραμένουν υπό 
την ευθύνη του ιδιοκτήτη τους ή του αρμόδιου δήμου 
για ένα χρόνο. Τα ζώα παρακολουθούνται και εξετά¬ 
ζονται από κτηνίατρο (ιδιώτη για δεσποζόμενα ζώα ή 
κτηνίατρο του δήμου ή ιδιώτη που έχει σύμβαση με το 
δήμο για αδέσποτα ζώα, ή εάν δεν υπάρχει δημόσιος 
κτηνίατρος) στο τέλος του κάθε μήνα. 

Η εξάμηνη απομόνωση διενεργείται κατόπιν Απόφα¬ 
σης του Προϊσταμένου της Διεύθυνσης Κτηνιατρικής 
της Περιφερειακής Ενότητας της περιοχής οποία επισυ¬ 
νάπτεται στην επικαιροποιημένη έκδοση του «Εγχειριδί¬ 
ου για τον Έλεγχο και Πρόληψη της Λύσσας» που είναι 
αναρτημένο στην Ιστοσελίδα του Υπουργείου Αγροτικής 
Ανάπτυξης και Τροφίμων. 

Ο ιδιοκτήτης του ζώου ή οι αρμόδιες δημοτικές αρ¬ 
χές εάν πρόκειται για αδέσποτο ζώο ειδοποιούν τον 
θεράποντα κτηνίατρο που παρακολουθεί το ζώο άμεσα 
μόλις διαπιστώσουν κάποια μη φυσιολογική συμπερι¬ 
φορά και εν συνεχεία ενημερώνονται άμεσα οι τοπικές 
κτηνιατρικές αρχές. Επιπρόσθετα άμεσα ειδοποιούνται 
οι τοπικές αρμόδιες κτηνιατρικές αρχές σε περίπτωση 
διαφυγής του υπό παρακολούθηση ζώου. 

Σε περίπτωση θανάτου του ζώου ή εμφάνισης συ¬ 
μπτωμάτων συμβατών με τη λύσσα κατά τη διάρκεια 
της παρακολούθησης, η τοπική κτηνιατρική αρχή ενημε¬ 
ρώνεται άμεσα και διενεργείται θανάτωση με ευθανασία 
με έξοδα του ιδιοκτήτη ή του αρμόδιου Δήμου, αποκοπή 
της κεφαλής του ζώου με σκοπό την περαιτέρω εξέ¬ 
ταση στο Εθνικό Εργαστήριο Αναφοράς για τη λύσσα 
στα ζώα. 

Στο τέλος της περιόδου απομόνωσης εφόσον τα ύπο¬ 
πτα ζώα δεν εμφανίσουν συμπτώματα ή δεν επιβεβαιω¬ 
θεί εργαστηριακά ότι είναι θετικά για λύσσα, τα παρα¬ 
πάνω μέτρα αίρονται από την τοπική κτηνιατρική αρχή. 

Εάν μετά το πέρας του παραπάνω χρονικού διαστή¬ 
ματος τα ζώα δεν εμφανίσουν συμπτώματα λύσσας, 
επανεντάσσονται στον χώρο διαβίωσής τους, σύμφωνα 
με την υφιστάμενη εθνική νομοθεσία. 

Εφόσον η τοπική κτηνιατρική αρχή κρίνει ότι η απο¬ 
μόνωση δεν είναι δυνατή τα ζώα θανατώνονται με ευ¬ 
θανασία με έξοδα του ιδιοκτήτη ή του αρμόδιου Δήμου, 
ύστερα από ύστερα από Απόφαση του Προϊσταμένου 
της Διεύθυνσης Κτηνιατρικής της Περιφέρειας και αφού 
αιτιολογηθούν λεπτομερώς οι λόγοι της θανάτωσης. 

ίν) την απολύμανση του χώρου θανάτωσης ή θανάτου 
των θετικών ζώων, καθώς και τη διεξοδική απολύμαν¬ 
ση και αποτέφρωση όλων των αντικειμένων που θα 
μπορούσαν να έχουν έρθει σε επαφή με τα ζώα αυτά, 

ν) την ασφαλή απόρριψη των νεκρών ή θανατωμένων 
ζώων στην πλησιέστερη εγκεκριμένη μονάδα επεξερ¬ 
γασίας υποπροϊόντων, 

νί) την απομάκρυνση της μολυσμένης κόπρου και 
στρωμνής γίνεται σύμφωνα με την ισχύουσα εθνική και 
κοινοτική Νομοθεσία. 

β) Στην περίπτωση των ζώων της άγριας πανίδας: 
ί) την ενημέρωση των Δασικών Υπηρεσιών των Απο¬ 
κεντρωμένων Διοικήσεων, 


ϋ) την τοποθέτηση προειδοποιητικών πινακίδων, που 
φέρουν κατάλληλη σήμανση, 

μι) την απαγόρευση της μετακίνησης και ελεύθερης δι¬ 
ακίνησης ευπαθών ειδών ζώων, καθώς και τη διενέργεια 
αγοροπωλησιών τους, στην περιοχή που εντοπίστηκε 
η εστία της λύσσας εκτός αν ύστερα από εξέτασή τους 
αναφερθούν υγιή, 

ίν) τη διαχείριση όλων των ευπαθών ζώων που ήρθαν 
ή θα μπορούσαν να έχουν έρθει σε επαφή με το θετικό 
ζώο ή τις εκκρίσεις του σύμφωνα με τα οριζόμενα στην 
παράγραφο 2α σημείο ϋί 

ν) την απολύμανση του χώρου θανάτωσης ή θανάτου 
των θετικών ζώων, καθώς και τη διεξοδική απολύμαν¬ 
ση και αποτέφρωση όλων των αντικειμένων που θα 
μπορούσαν να έχουν έρθει σε επαφή με τα ζώα αυτά, 

νί) την ασφαλή διάθεση των νεκρών ή θανατωμένων 
ζώων στην πλησιέστερη εγκεκριμένη μονάδα επεξερ¬ 
γασίας υποπροϊόντων, 

νϋ) την εφαρμογή του άρθρου 9 της Συνθήκης της 
Βέρνης (Ν.1335/1983) για τη ρύθμιση του υπερπληθυσμού 
των ειδών - στόχων της άγριας πανίδας της παρούσας 
απόφασης, και κυρίως της αλεπούς, για τη διαφύλαξη 
της δημόσιας υγείας, 

νίϋ) την απομάκρυνση της μολυσμένης κόπρου και 
στρωμνής σύμφωνα με την ισχύουσα εθνική και κοινο¬ 
τική νομοθεσία. 

3. Όταν ολοκληρωθούν οι διαδικασίες της παραγρά¬ 
φου 2 και μετά από χρονικό διάστημα τουλάχιστον 3 
(τριών μηνών) από την εφαρμογή τους, η οικεία κτηνι¬ 
ατρική αρχή της Περιφερειακής Ενότητας με απόφασή 
της προβαίνει στην άρση των επιβληθέντων μέτρων 
έχοντας λάβει προηγουμένως την επιδημιολογική κα¬ 
τάσταση της περιοχής και αφού ενημερώσει το Τμήμα 
Ζωοανθρωπονόσων της Δ/νσης Υγείας των Ζώων της 
Γεν. Δ/νσης Κτηνιατρικής του Υπουργείου Αγροτικής 
Ανάπτυξης και Τροφίμων.» 

5. Το άρθρο 9 αντικαθίσταται ως ακολούθως: 

«Άρθρο 9 

Μετακινήσεις ζώων μέσα στην Επικράτεια 

1. Όλα τα κατοικίδια σαρκοφάγο ζώα, βάσει των ορι¬ 
σμών του άρθρου 2, ηλικίας άνω των τριών μηνών που 
πρόκειται να μετακινηθούν μέσα στην Επικράτεια από 
και προς κάθε Περιφερειακή Ενότητα, πρέπει να είναι 
εμβολιασμένα κατά της λύσσας τουλάχιστον 21 ημέρες 
πριν από τη μετακίνησή τους, εφόσον πρόκειται για τον 
πρώτο εμβολιασμό, με εγκεκριμένα από τον ΕΟΦ για 
τον σκοπό αυτό εμβόλια. Υποχρεωτικά τα κατοικίδια 
σαρκοφάγο τα οποία μετακινούνται από και προς κάθε 
Περιφερειακή Ενότητα της Επικράτειας, συνοδεύονται 
από βιβλιάριο υγείας του ζώου ή διαβατήριο στο οποίο 
αναγράφονται τα στοιχεία της ταυτότητας του ζώου, 
στοιχεία της σήμανσής του, καθώς και τα στοιχεία του 
ιδιοκτήτη, όπως αυτά περιγράφονται στις σχετικές δι¬ 
ατάξεις και τα παραρτήματα του Ν. 4039/2012. 

2. Όλα τα κατοικίδια σαρκοφάγο ζώα που μετακινού¬ 
νται σε άλλα κράτη μέλη πρέπει να έχουν συμπληρώσει 
την ηλικία των τριών μηνών και επομένως να έχουν 
εμβολιαστεί κατά της λύσσας. Σε περίπτωση που ο 
εμβολιασμός κατά της λύσσας πραγματοποιείται για 
πρώτη φορά, απαιτείται επιπλέον διάστημα 21 ημερών 
πριν το ζώο μετακινηθεί. 

3. Στις περιοχές που υπάρχει εστία λύσσας απαγορεύ¬ 
εται η μετακίνηση, η ελεύθερη διακίνηση και η αγορο- 
πωλησία μη εμβολιασμένων κατοικίδιων σαρκοφάγων. 
Στην περίπτωση των παραγωγικών ζώων καθώς και 
των ιπποειδών που διαβιούν υπό εκτατική μορφή σε 
ακτίνα είκοσι (20) χιλιομέτρων από την εμφάνιση κρού¬ 
σματος λύσσας η οικεία Διεύθυνση Κτηνιατρικής της 
Περιφέρειας δύναται να εγκρίνει τον εμβολιασμό τους, 
αφού ενημερώσει το Τμήμα Ζωοανθρωπονόσων της Δ/ 
νσης Υγείας των Ζώων της Γεν. Δ/νσης Κτηνιατρικής 
του Υπουργείου Αγροτικής Ανάπτυξης και Τροφίμων 
και εφόσον λάβει υπόψη της όλα τα επιδημιολογικά 
στοιχεία της περιοχής αναφορικά με την λύσσα. Ο 
παραπάνω εμβολιασμός πραγματοποιείται με εμβόλια 
εγκεκριμένα για τον σκοπό αυτό από τον ΕΟΦ, σύμ¬ 
φωνα με τις οδηγίες του παρασκευαστή. Επιπλέον με 
απόφαση της Διεύθυνσης Κτηνιατρικής της Περιφέρειας 
και αφού ληφθούν υπόψη τα επιδημιολογικά στοιχεία 
δύναται να επιβληθεί υποχρεωτικός εμβολιασμός των 
μετακινούμενων στην μολυσμένη περιοχή παραγωγι¬ 


κών ζώων είκοσι μία (21) ημέρες πριν την μετακίνησή 
τους με εμβόλια εγκεκριμένα για τον σκοπό αυτό από 
τον ΕΟΦ, σύμφωνα με τις οδηγίες του παρασκευαστή, 
αφού ενημερώσει το Τμήμα Ζωοανθρωπονόσων της 
Δ/νσης Υγείας των Ζώων της Γεν. Δ/νσης Κτηνιατρικής 
του Υπουργείου Αγροτικής Ανάπτυξης και Τροφίμων.» 

Αρθρο 2 
Έναρξη ισχύος 

Η απόφαση αρχίζει να ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2013 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΑΓΡΟΤΙΚΗΣ ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΤΡΟΦΙΜΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΜΑΞΙΜΟΣ ΧΑΡΑΚΟΠΟΥΛΟΣ ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-πιαΜ: ννββ(Π33ίβι\β1@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































